Document ID: 32006D0855

KOMISIJAS LĒMUMS
(2006. gada 24. augusts),
ar ko groza Lēmumu 2003/56/EK par veselības sertifikātiem dzīvu dzīvnieku un dzīvnieku izcelsmes produktu importam no Jaunzēlandes
(izziņots ar dokumenta numru K(2006) 3708)
(Dokuments attiecas uz EEZ)
(2006/855/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 17. decembra Lēmumu 97/132/EK par Nolīguma slēgšanu starp Eiropas Kopienu un Jaunzēlandi attiecībā uz tirdzniecībai ar dzīviem dzīvniekiem un dzīvnieku izcelsmes produktiem piemērojamajiem sanitārajiem pasākumiem (1), un jo īpaši tā 4. pantu,
tā kā:
(1)
Nolīgums starp Eiropas Kopienu un Jaunzēlandi par sanitārajiem pasākumiem, kas piemērojami tirdzniecībā ar dzīviem dzīvniekiem un dzīvnieku izcelsmes produktiem (2) (“Nolīgums”), paredz atzīt par līdzvērtīgu Jaunzēlandes kontroles un sertifikācijas sistēmu, kura attiecas uz svaigu gaļu un gaļas produktiem, kā arī citiem dzīvnieku izcelsmes produktiem.
(2)
Komisijas Lēmumā 2003/56/EK (3) nosaka sertifikācijas prasības un nodrošina oficiālo veselības sertifikātu paraugus, kuri jāizmanto dzīvu dzīvnieku un dzīvnieku izcelsmes produktu importam no Jaunzēlandes. Gadījumos, ja ir konstatēta pilnīga atbilstība sanitārajiem pasākumiem, var izmantot vienkāršotus sertifikātus, kuru paraugi noteikti šā lēmuma II līdz V pielikumā.
(3)
Jāņem vērā nesenie atzinumi par slimību statusu un sanitāro pasākumu līdzvērtību tirdzniecībā ar dzīvām medus bitēm un kamenēm. Šai kategorijai apstiprināta vienkāršota veterinārā sertificēšana. Jāizveido atbilstošs sertifikāta paraugs.
(4)
Ņemot vērā izmaiņas attiecīgajos Kopienas tiesību aktos, ir jāpārskata citi sertificēšanas noteikumi.
(5)
Tādēļ ir attiecīgi jāgroza Lēmums 2003/56/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU
1. pants
Lēmuma 2003/56/EK pielikumus groza saskaņā ar šā lēmuma pielikumu.
2. pants
Šo lēmumu piemēro no divdesmitās dienas pēc tā publicēšanas dienas Eiropas Savienības Oficiālajā Vēstnesī.
3. pants
Šis lēmums ir adresēts dalībvalstīm.
Briselē, 2006. gada 24. augustā

Labels: 3
17
18
6